《寿樊驸马母夫人》
明代·程敏政

寿筵风景似丹丘，珠翟辉煌映白头。女士向来誇邺郡，帝甥今日数樊侯。

庭晖影转蓂更朔，宫露香分菊恋秋。却指南山问东海，几时清浅报添筹。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。